Søndag eftermiddag faldt en udenlandsk kvinde ud af et vindue på anden sal i en lejlighed på A.C. Jakobsensvej i Nørresundby. Det skete formentlig, da hun var i gang med at pudse vinduer. Hendes tilstand er alvorlig. Hun er hårdt kvæstet efter at have landet på et betondæk, fortæller Per Jørgensen, vagtchef ved Nordjyllands Politi. Kvinden er efterfølgende blevet kørt til Aalborg Universitets Hospital, hvor hun er blevet lagt i kunstigt koma. I følge Nordjyllands Politi skal der nu undersøges, hvorvidt kvinden faktisk faldt ud af vinduet, eller om der er tale om en forbrydelse.

Referat:
En kvinde i Nørresundby er formentlig faldet ud af et vindue, da hun var i gang med at pudse vinduer.